אולכסנדר זינצ'נקו

אולכסנדר זינצ'נקו (באוקראינית: Олександр Володимирович Зінченко; נולד ב-15 בדצמבר 1996) הוא כדורגלן אוקראיני המשחק בעמדת הקשר והמגן השמאלי בארסנל ובנבחרת אוקראינה.

קריירה
זינצ'נקו הוא בוגר מחלקת הנוער של שחטאר דונצק עימה השתתף בליגת האלופות לנוער בעונת  והיה שותף בכל משחקי הקבוצה שהגיעה עד לשמינית הגמר בו נעצרה על ידי ארסנל. בינואר  הצטרף לאופה מליגת העל הרוסית. ב-20 במרץ 2015 ערך את הופעת הבכורה שלו בקבוצה נגד פ.צ. קרסנודאר. ב-4 ביולי 2016 חתם במנצ'סטר סיטי מהפרמייר ליג, והושאל לפ.ס.וו. איינדהובן לעונה אחת, שלאחריה חזר למנצ'סטר סיטי. בעונת 2017/2018 זינצ'נקו היה חלק מהזכייה של מנצ'סטר סיטי באליפות הפרמייר ליג, באותה עונה פפ גוארדיולה החל להשתמש בזינצ'נקו כמגן שמאלי, זינצ'נקו ערך 8 הופעות ליגה באותה עונה. באוגוסט 2018 זינצ'נקו דחה הצעה מקבוצת וולברהמפטון וונדררס על מנת להילחם על מקומו במנצ'סטר סיטי. בחלק השני של עונת 2018/2019 זינצ'נקו היה שחקן קבוע בהרכב של מנצ'סטר סיטי והרשים בתפקודו כמגן שמאלי על אף שזו לא העמדה הטבעית שלו. הוא שיחק במרבית המשחקים בחצי השני של העונה, ועזר לקבוצה לזכות באליפות שנייה ברציפות, בגביע האנגלי ובגביע הליגה האנגלי. את שער הבכורה בקבוצה הבקיע במשחק הגביע האנגלי ב-9 בינואר 2019.

ב-20 ביוני 2019 האריך את חוזהו בקבוצה עד לסוף עונת 2023/2024.

ב-18 ביולי 2022 חתם בארסנל תמורת 30 מיליון אירו עד 2026. הוא ערך את הופעת הבכורה בקבוצה ב-5 באוגוסט, בניצחון 0–2 על קריסטל פאלאס. ב-18 בפברואר 2023 כבש שער בכורה בניצחון 2–4 על אסטון וילה.

קריירת נבחרות
ב-12 באוקטובר 2015 ערך את הופעת הבכורה שלו בנבחרת אוקראינה הבוגרת במסגרת מוקדמות יורו 2016 נגד . ב-29 במאי 2016 הבקיע את שער הבכורה שלו בניצחון 4–3 על , והפך לכדורגלן הצעיר ביותר שכובש במדי נבחרת אוקראינה. זינצ'נקו נכלל בסגל הנבחרת לקראת יורו 2016, בה הודחה הנבחרת בשלב הבתים עם 3 הפסדים.

תארים
 מנצ'סטר סיטי
 אליפות אנגליה (5): 2017/2018, 2018/2019, 2020/2021, 2021/2022
 גביע הפוטבול ליג (3): 2018/2019, 2019/2020, 2020/2021
 גביע ה-FA (1): 2018/2019
 מגן הקהילה (2): 2018, 2019
ארסנל

 מגן הקהילה: 2023

קישורים חיצוניים

 נשיא אוקראינה זלנסקי: "כולנו אוהדים של זינצ'נקו"

כדורגלנים אוקראינים
קשרי כדורגל אוקראינים
כדורגלני שחטאר דונצק
כדורגלני אופה
כדורגלני מנצ'סטר סיטי
כדורגלני פ.ס.וו. איינדהובן
כדורגלני ארסנל
כדורגלני נבחרת אוקראינה
כדורגלני יורו 2016
כדורגלני יורו 2020
ספורטאים זרים ברוסיה
ספורטאים זרים באנגליה
ספורטאים זרים בהולנד
אוקראינים שנולדו ב-1996